**AIŠKINAMASIS RAŠTAS**

**DĖL PRITARIMO DALYVAUTI ASOCIACIJOS NAUJOsios KLAIPĖDOS ŽUVININKYSTĖS VIETOS VEIKLOS GRUPĖS VEIKLOJE**

**1. Sprendimo projekto esmė, tikslai ir uždaviniai.**

Šis sprendimo projektas parengtas siekiant prisijungti prie asociacijos Klaipėdos naujoji žuvininkystės vietos veiklos grupė veiklos ir ateityje dalyvauti rengiant bei įgyvendinant Klaipėdos regiono žuvininkystės sektoriaus vietos plėtros strategiją.

**2. Projekto rengimo priežastys ir kuo remiantis parengtas sprendimo projektas.**

Į Klaipėdos miesto savivaldybę raštu kreipėsi asociacijos Naujosios Klaipėdos žuvininkystės vietos veiklos grupės steigėjai prašydami Klaipėdos miesto savivaldybę prisijungti prie asociacijos veiklos.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, reglamentuojančiu, kad išimtinė savivaldybės tarybos teisė yra *sprendimų dėl biudžetinių ir viešųjų įstaigų (kurių savininkė yra savivaldybė), savivaldybės valdomų įmonių steigimo, reorganizavimo, pertvarkymo, atskyrimo, likvidavimo ir dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra savivaldybė, priežiūra.* Taip pat to paties įstatymo 29 straipsnio 8 dalies 7 punktu, kuris reglamentuoja, kad Savivaldybės administracijos direktorius *koordinuoja ir kontroliuoja viešąsias paslaugas teikiančių subjektų darbą, įgyvendina juridinio asmens dalyvio turtines ir neturtines teises bei pareigas ir atlieka kitas pagal įstatymus ir savivaldybės tarybos sprendimus jam priskirtas savivaldybės juridinių asmenų valdymo funkcijas.*

**3. Kokių rezultatų laukiama.**

Prisijungus prie asociacijos Naujosios Klaipėdos žuvininkystės vietos veiklos grupės, savivaldybė galės deleguoti savo atstovus į asociacijos valdymo organus, kartu teikti paraiškas Europos jūros reikalų, žvejybos ir akvakultūros fondo finansavimui gauti – gauti finansavimą Klaipėdos regiono žuvininkystės sektoriaus vietos plėtros strategijos parengimui bei įgyvendinimui. Vadovaujantis teisės aktais, žuvininkystės vietos veiklos grupę turi sudaryti savivaldybės, verslo ir nevyriausybinio sektoriaus atstovais, tik tokios sudėties žuvininkystės vietos veiklos grupės veikla yra legitimi teikti paraiškas ir gauti ES finansavimą įvairioms veikloms. Informacija apie rengiamą Lietuvos žuvininkystės sektoriaus 2021–2027 m. veiksmų programą, strategines kryptis ir numatomas finansuoti sritis yra prieinama šioje nuorodoje: <https://zum.lrv.lt/lt/veiklos-sritys/zuvininkyste/es-parama/2021-2027-m-parama-zuvininkystes-sektoriui/lietuvos-zuvininkystes-sektoriaus-2021-2027-m-veiksmu-programos-rengimas>

**4. Sprendimo projekto rengimo metu gauti specialistų vertinimai.**

Sprendimo projektas derintas su Bendrojo skyriaus, Teisės skyriaus specialistais, Projektų skyriaus specialistais. Specialistų pateiktos pastabos šiame projekte įvertintos.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Lėšų poreikis nenustatytas, kadangi dar nėra patvirtinti visi teisės aktai dėl 2021-2027 metų Europos jūros reikalų, žvejybos ir akvakultūros fondo lėšų poreikio.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – savivaldybė dalyvaus asociacijos Naujosios Klaipėdos žuvininkystės vietos veiklos grupės veikloje ir Klaipėdos miesto bendruomenė galės pateikti paraišką dėl ES lėšų gavimo žuvininkystės ir akvakultūros verslų sąlygų gerinimui.

Neigiamų pasekmių nenumatoma.

**PRIDEDAMA**. Asociacijos Naujosios Klaipėdos žuvininkystės vietos veiklos grupės kreipimosi į Klaipėdos miesto savivaldybę tekstas su priedais, 13 lapų.

Strateginio planavimo skyriaus vedėja Indrė Butenienė